Skursteņi
Skursteņi vai Skursteņmuiža ir ciems Jelgavas novada Sesavas pagastā. Izvietojies pagasta ziemeļdaļā Skursteņu strauta krastā 3 km no pagasta centra Sesavas, 37 km no novada domes Jelgavā un 82 km no Rīgas. Apdzīvotā vieta izveidojusies ap bijušās Skursteņmuižas (Schorstädt) centru. Muižas apbūve (dzīvojamā māja un kalpu māja «Baltais ērberģis») un parks ir vietējas nozīmes arhitektūras piemineklis.